BTS งวด 6 เดือนปี 64/65 กำไรโต 62% รับส่วนแบ่งขาดทุนบ.ร่วมลด-บุ๊กรายได้ขายที่ดิน 481 ลบ.
BTS งวด 6 เดือนปี 64/65 กำไรโต 62% มาที่ 1.96 พันลบ. จากปีก่อนกำไร 1.21 พันลบ. ส่วนแบ่งผลขาดทุนบ.ร่วมลด-บุ๊กรายได้ขายที่ดิน "ธนาซิตี้" จำนวน 481 ลบ. ขณะที่งวดไตรมาส 2/65 กำไร 576.04 ลบ. ลดลง 25% จากปีก่อนกำไร 764.82 ลบ.
BTS งวด 6 เดือนปี 64/65 กำไรโต 62% มาที่ 1.96 พันลบ. ส่วนแบ่งผลขาดทุนบ.ร่วมลด-บุ๊กรายได้ขายที่ดิน "ธนาซิตี้" จำนวน 481 ลบ.
15 พ.ย. 2564

บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS รายงานผลการดำเนินงานไตรมาส 3/2564 สิ้นสุดวันที่ 30 ก.ย.2564 ดังนี้

โดยในงวด 6 เดือนปี 2564/2565 บริษัทมีรายได้จากการบริการและการขายที่เพิ่มขึ้น 1,086 ล้านบาท มีกำไรจากการขายที่ดินธนาซิตี้ 481 ล้านบาท และรายได้ดอกเบี้ยรับที่เพิ่มขึ้น 335 ล้านบาท ทั้งนี้กำไรจากการดำเนินงานที่เกิดขึ้นเป็นประจำก่อนค่าเสื่อมราคา ค่าตัดจำหน่าย ดอกเบี้ยและภาษี (Recurring EBITDA) ของรอบระยะเวลา 6 เดือน ปี 2564/2565 เพิ่มขึ้น 754 ล้านบาท หรือคิดเป็น 21.4% จากปีก่อนเป็น 4,287 ล้านบาท
ทั้งนี้บริษัทฯ บันทึกกำไรสุทธิ (หลังหักส่วนของผู้ถือหุ้นส่วนน้อย) จำนวน 1,959 ล้านบาท เติบโตอย่างมีนัยสำคัญ 751 ล้านบาท หรือ 62.1% จากปีก่อน สาเหตุหลักมาจากส่วนแบ่งขาดทุนจากเงินลงทุนในการร่วมค้าและบริษัทร่วมที่ลดลง รายได้ดอกเบี้ยรับที่เพิ่มขึ้น และกำารรับรู้กำไรจากการขายที่ดินที่ธนาซิตี้ดังที่กล่าวไว้ข้างต้น